बाल्मिकीनगर - बैद्यनाथ प्रसाद महतो ( जेडीयू )
पूर्वी चम्पारण - राधामोहन सिंह ( बीजेपी )
पश्चिमी चम्पारण- डॉ संजय जायसवाल ( बीजेपी )
शिवहर- रामा देवी ( बीजेपी )
सीतामढ़ी - अर्जुन राय ( जेडीयू )
मधुबनी- हुकुमदेव नारायण यादव ( बीजेपी )
झंझारपुर- मंगनी लाल मंडल ( जेडीयू )
सुपौल- विश्व मोहन कुमार ( जेडीयू )
अररिया - प्रदीप कुमार सिंह ( बीजेपी )
किशनगंज- मो असररारुल हक ( कांग्रेस )
कटिहार- निखिल कुमार चौधरी ( बीजेपी )
पूर्णिया- उदय सिंह ( बीजेपी )
मधेपुरा- शरद यादव ( जेडीयू )
दरभंगा- कीर्ति आजाद ( बीजेपी )
मुजफ्फरपुर- कैप्टन जयनारायण निषाद ( जेडीयू )
वैशाली- रघुवंश प्रसाद सिंह ( आरजेडी )
गोपालगंज- पूर्णमासी राम ( जेडीयू )
सिवान - ओमप्रकाश यादव ( निर्दलीय )
महाराजगंज- उमाशंकर सिंह ( आरजेडी )
सारण- लालू प्रसाद यादव ( आरजेडी )
हाजीपुर- रामसुंदर दास ( जेडीयू )
उजियारपुर- अश्वमेघ देवी ( जेडीयू )
समस्तीपुर- महेश्वर हजारी ( जेडीयू )
बेगूसराय- डॉ मोनाजिर हसन ( जेडीयू )
खगड़िया- दिनेश चंद्र यादव ( जेडीयू )
भागलपुर- सैयद शहनवाज हुसैन ( बीजेपी )
बांका- दिग्विजय सिंह ( निर्दलीय )
मुंगेर- राजीव रंजन सिंह ( जेडीयू )
नालंदा- कौशलेन्द्र कुमार ( जेडीयू )
पटनासाहिब - शत्रुघ्न सिन्हा ( बीजेपी )
पाटलिपुत्रा- रंजन प्रसाद यादव ( जेडीयू )
आरा- मीना सिंह ( जेडीयू )
बक्सर- जगदानंद सिंह ( आरजेडी )
सासाराम- मीरा कुमार ( कांग्रेस )
काराकट- महाबली सिंह ( जेडीयू )
जहानाबाद- जगदीश शर्मा ( जेडीयू )
औरंगाबाद- सुशील कुमार सिंह ( जेडीयू )
गया- हरि मांझी ( बीजेपी )
नवादा- भोला सिंह ( बीजेपी )
जमुई- भूदेव चौधरी ( जेडीयू )
लालू यादव- पाटलिपुत्र ( सारण सं जीतला)
राजीव प्रताप रुडी- सारण (छपरा)
सभ चित्त भs गेलाह. आब हिनका सभके आत्म मंथन करबाक जरूरत छनि जे पिछड़ल बिहारके कि चाही? लोक के हुनका सं कि-कि उम्मीद छलन्हि? लोक के उम्मीद पर ओ कतेक खरा साबित भेलाह? सांसद. . . मंत्री बनलाह के बाद अपन इलाका के लोक सं कतेक सम्पर्क मे रहलाह? सभ सं सम्पर्क मे रहलाह आ सिर्फ किछ खास वर्ग के लोक के? सभ पर विचार करय पड़तन्हि.
 ओना राजनीति के जानकार लोक सभ के कहनाय छनि जे नीतीश कुमार अपन सभ विकल्प खुलल राखय चाहैत छथि. अगर केंद्र मे एनडीए के सरकार बनैत अछि तखन त किछ कहय के गप्पे नहि अछि. बिहार मे ओ बनल रहताह आओर केंद्र मे हुनकर पार्टी के मंत्री रहतन्हि. अगर समर्थन के बदला मे किछ दल के शर्त रहत त आडवाणी जी के जगह पीएम बनय के चांस सेहो रहतन्हि.
 मुदा अगर केंद्र मे यूपीए के सरकार बनैत अछि त सभ एमपी के. . . कुनबा के एकजुट रखनाय मुश्किल होएतन्हि. समाजवादी पार्टी वाला हाल भ सकय छनि. राज्य मे पार्टी के हालत कमजोर भ सकैत छनि. एहन हाल मे विकास के नाम पर यूपीए के समर्थन द बीजेपी सं किनारा क लेथिन्ह . एहि सं नीतीश जी के दुनु हाथ मे लड्डू होएतन्हि. केंद्र आओर राज्य दुनु ठाम भागीदारी. बिहार मे विधानसभा चुनाव के सेहो बेसि दिन नहिं रहि गेल अछि. एहन मे बीजेपी सं हटय के फायदा नीतीश जी के सेहो मिल सकय छनि. अल्पसंख्यक वोट एकमुश्त हुनका मिलि सकय छनि. आओर कांग्रेस अगर बिहार के विशेष राज्य के दर्जा देबय के कोशिश करैत अछि त नीतीश हीरो बनि जएताह. बिहार मे विकास के मसीहा. आओर अगर केंद्र मे कांग्रेस सरकार के बनाबय मे मदद करय छथिन्ह त हालांकि बीजेपी सरकार सं समर्थन वापस ल नीतीश सरकार के गिरा सकैत अछि मुदा एकर फायदा सेहो नीतीश कुमार के मिलतन्हि. आओर बिहार मे लोकसभा चुनाव जकां सभ सीट पर लड़ि कांग्रेस आओर जेडीयू विधानसभा चुनाव मे नीक सीट लाबि सकैत अछि.
 मुदा ई सभ रिजल्ट स पहिने के गप्प अछि . रिजल्ट अएले पर पता चलत जे उंट कोन करवट लैत अछि. आओर फेर बंद डिब्बा मे ककर भाग्य के कि फैसला भेल छै ओ के जानैत अछि. जखन तक रिजल्ट नहिं आबैत अछि तखन धरि लालू प्रसाद यादव जी के सेहो कम नहिं समझिऔ. किछओ भ सकय अ. एक्जिट पोल आ रिजल्ट मे बड़का अंतर भ सकय अछि. जे होए मुदा तखन धरि नीतीश के छक्का सं सभ चकराएल रहताह. अहां के कि लगैत अछि. किछ अहुं सभ अपन विचार राखु.
 ककर बनत सरकार ?
 16 तारीख. . . शनि दिन. दोपहर तक पता चलि जाएत जे जनता महाराज के फैसला कि छैन ? आब जखन कि जनादेश आबय वाला अछि आओर सभ टीवी. . . अखबार के जे अखन धरि एक्जिट पोल आएल अछि ओहि सं त कोनो पार्टी के पूर्ण बहुमत नहिं देखा रहल अछि. एहन हाल मे क्षेत्रीय आओर छोट-मोट दल के पूछ बढ़ि गेल अछि. कांग्रेस आओर बीजेपी दुनु जादुई आंकड़ा के जुटाबय मे लागल अछि. एहि क्रम मे एहन भ रहल अछि जे चुनाव प्रचार के दौरान जे पार्टी एक दोसरा के खिलाफ जे से नहिं कहय वाला आब एक दोसरा के पटाबयs मे लगि गेल छथि. अपन बिहार के देखु. आरजेडी. . . एलजेपी आओर समाजवादी पार्टी प्रचार मे कांग्रेस के कि नहिं कहलक. कोनो कसर बाकि नहिं रखलक. जवाब मे कांग्रेस सेहो लालू पर कसगर प्रहार कएलक. मुदा आब जखन देखा रहल अछि जे असगरे सरकार नहिं बनत त फेर सभ के मान मनौवल जारी अछि. एक दोसरा सं मेल-मुलाकात जारी अछि. आओर हम तुम्हारे हैं सनम वाला राग गाबि रहल छथि. लालूजी आओर पासवान जी. . . के संग मुलायमजी सेहो कहय छथिन्ह जे हम यूपीए के संग छी. शरद पवार सेहो अपन जोड़-तोड़ मे लागल छथि. सोचय छथि कांग्रेस के सरकार नहिं बनला पर ओ शिवसेना आओर वामदल के मदद सं पीएम बनि सकय छथि. ओम्हर एनडीए के महारथी सब सेहो गोटी बिछाबय मे लागल छथि. ममता आओर जयललिता सं लs क चंद्रबाबू नायडू के वापस लाबय के प्रयास शुरू भ गेल अछि. टीआरएस त संग आबिए गेल अछि. एहि सिलसिला मे नरेन्द्र मोदी सेहो दिल्ली मे पार्टी के नेता संग भेल बैठक मे शामिल भेलाह. हिनका सब के उम्मीद छनि जे बीजेडी सेहो जरूरत पडला पर संग ज सकैत अछि. आओर पार्टी के किछ नेता मायावती जी सं सेहो सम्पर्क बनौने छथि. त्रिशंकु लोकसभा के स्थिति मे वामदल के समर्थन निर्णायक भ सकैत अछि. मुदा फैसला आबय सं पहिने कि कहल जाए. अगर एक्जिट पोट एतेक सटीक रहैत त फेर चुनाव के जरूरते नहिं पड़ैत. लोक एक्जिट पोल सं पता लगा लैत कि ककर सरकार बनि रहल अछि. मुदा ऐना नहिं होएत अछि. गुप्त मतदान के इहे त खुबी अछि . मतदाता ककरो राजा बना सकैत अछि. असली किंग मेकर के भूमिका मे त वोटरे छथि. हुनकर पेटार खुलय दिअउ, सब साफ भ जाएत. एहनो भ सकैत अछि जे यूपीए आ एनडीए मे सं कोनो के बहुमत मिलि जाए. अखन किछ नहिं कहल जा सकय अछि. इंतजार करू आओर ई बताउ जे अहां के कि लगैत अछि. ककर सरकार बनत ?
 एहि बेर के सिविल सेवा परीक्षा मे ओना त बिहार. . . मिथिला सं कइटा छात्र चुनल गेलाह . मुदा मधुबनी के साकेत 13वां स्थान पाबि पूरा मिथिलाक मान गौरवान्वित कएलाह. साकेत जी मधुबनी के स्व. कामिनी मिश्र आओर प्रोफेसर सतीश कुमार मिश्र जीक पुत्र छथिन्ह. सतीशजी जेएन कालेज मे भौतिकी विभाग के प्रोफेसर छथिन्ह. साकेत जी पटना सं स्कूली पढ़ाई कएला के बाद दिल्ली के हिंदू कालेज सं बीए आओर एमए कएलाह. हिनकर चाचा सत्यनारायण मिश्र 1957 बैच के आईपीएस अधिकारी रह चुकल छथिन्ह.
 हिनके जकां झंझारपुर. . . सिमरा के अनुज कुमार झाजी 52वां रैंक पएलाह. श्रीमती इन्दू देवी आओर श्री बद्री झा जीक सुपुत्र अनुज कुमार झा 2007 सिविल सेवा परीक्षा मे सेहो पास कएले छलाह. मुदा ओहि समय अनुज जी एलाइड बनल छलाह. मझौरा आओर सिमरा गाम सं स्कूलक पढ़ाई कएलाह. एकर बाद केजरीवाल उच्च विद्यालय झंझारपुर सं मैट्रिक कS कॉलेज के पढ़ाई के लेल दरभंगा चलि गेलाह. दरभंगा मे एमएलएसएम कालेज आओर सीएम साइंस कॉलेज सं पढ़ाई कएलाह आओर सिविल सेवा के तैयारी मे लगि गेलाह.
 मिथिलाक सफलताक लिस्ट एतबा मे खत्म नहिं होएत अछि. मधुबनी जिला के गौरव बढ़ाबय वाला एकटा आओर हीरा छथि मधेपुर के अभिनव कुमार. हिनका 166वां रैंक मिललन्हि. अभिनव जी ई देखा देलखिन्ह जे गाम के माहौल मे पढ़ल विद्यार्थी सेहो काफी कुछ क सकैत अछि. अभिनव जीक पिताजी श्री महेश राय रेडिमेड कपड़ा के दोकान करय छथिन्ह. हिनकर स्कूली पढ़ाई सेहो मधेपुर सं भेलन्हि. कॉलेजक पढ़ाई रायपुर आओर पंतनगर सं कएलाह.
 एहन नहिं अछि जे कि मिथिला सं सिर्फ लड़के लोक कामयाब भेलाह. दरभंगा के स्मृति सेहो 210 वां रैंक लाबय मे सफल भेलीह. सुश्री स्मृति दुमदुमा मोहल्ला के रिटायर मलेरिया इंस्पेक्टर नवीनचंद्र प्रसाद आओर शिक्षिका किरण बाला श्रीवास्तव जीक पुत्री छथिन्ह. स्मृति 2007 मे बीपीएससी के लेल सेहो चुनल गेल छलीह.
 लड़की मे कहल जाउ तं मुजफ्फरपुर के गौशाला चौक के स्मिता वर्मा सेहो सफल रहलीह. सुश्री स्मिता जीक 359 वां रैक छनि. श्री राममूर्ति वर्मा जीकक पुत्री स्मिता कइटा नौकरी मे कामयाबी हासिल कएने छथिन्ह. बिहार के एकटा आओर छात्र छथिन्ह बख्तियारपुर के अलीपुर निवासी मुकेश कुमार. मुकेशजी के पूरा देश मे 36वां स्थान मिललन्हि. बिहार पुलिस सं रिटायर दरोगा रामलखन सिंह जीक पुत्र मुकेशजीक स्कूली पढ़ाई गामे मे भेलन्हि. ओना आगां के पढ़ाई ओ पटना आओर जेएनयू सं सेहो कएलन्हि. ई त किछ नाम अछि एहन कतेक नाम अछि जे मिथिलाक. . . गाम घर सं जुड़ल अछि. एहने छुटल किछ नाम के बारे मे अगर अहां सभ के किछ पता होए. . . मालूम होए त हुनका बारे मे बताबय के कष्ट करब हम हुनका बारे मे हेलो मिथिला मे खबर जरूर देब. 